*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**apgaismojuma balstu uzstādīšanai**

 Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas 25.06.2025. iesniegumu “Par finansējuma piešķiršanu”, kas reģistrēts Alūksnes novada pašvaldības Centrālajā administrācijā 25.06.2025. ar Nr. ANP/1-47/25/2201,

ņemot vērā Alūksnes novada pašvaldības aktualizētās Attīstības programmas 2022.-2027.gadam Investīciju plāna 1.9.20. punktu,

 pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr.1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 23 186,00 EUR (divdesmit trīs tūkstoši viens simts astoņdesmit sešu *euro*) apmērā apgaismojuma balstu uzstādīšanai Pils ielas posmā no Kolberģa ielas līdz Kalnadruvu ielai, Alūksnē.
2. Finansējumu attiecināt uz 045172 uzskaites dimensijas kodu – Investīciju projekts sadarbībā ar Satiksmes ministriju “Pils ielas (posmā no Kolberģa ielas līdz Kalnadruvu ielai) pārbūve Alūksnē”.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2025. gadam.
4. Lēmums stājas spēkā ar tā pieņemšanu.